Lurte hele stadion med å sette inn kopi av fotballstjerne
Når de to fotballgigantene Brasil og Argentina møtes til «slaget om Sør-Amerika», kommer publikum alltid strømmende til. Denne gangen skulle tidligere storspillere samles til en oppvisningskamp - men like før den skulle spilles, fikk arrangørene problemer. Et av kampens store navn og trekkplaster, Cladio Caniggia, meldte forfall. Eks-spilleren hadde over 50 landskamper for Argentina, og er fremdeles godt husket i hjemlandet.10.000 personer hadde betalt for å få se både Caniggia og andre levende legender i aksjon - og det var tydeligvis arrangøren villig til å strekke seg langt for å gi dem. Dermed bestemte de seg for å finne en mann som lignet på 47-åringen, nok til at publikum ville la seg lure. Løsningen ble Daniel Cordone. En argentinsk spiller som tidligere har spilt for blant annet Newcastle, og fremdeles er habil nok på fotballbanen. Da lagene ble presentert, ble navnet Claudio Caniggia ropt ut over høyttaleranlegget, og det aller fleste gikk fem på. Noen ble likevel en smule skeptiske da de så Cordone i aksjon som «liksom-Caniggia», og dermed måtte arrangøren svare for seg etter kampslutt. - Dette er Caniggia, den virkelige Caniggia. Det finnes ingen annen Caniggia, sa markedsføringssjef Andre de Paula etter helgens showkamp mellom Argentina og Brasil, ifølge Daily Mail.Arrangøren an sto altså på sitt om at spilleren virkelig var den tidligere argentinske landslagsspilleren. Hovedpersonen selv, altså Cordone, forsvant raskt i garderoben etter at dommeren hadde blåst av kampen, og journalistene måtte vente forgjeves på at han kom ut igjen. Til slutt viste deg seg likevel at skepsisen blant observante tilskuere hadde vært berettiget. På «Caniggia» sin høyre arm var nemlig en tatovering godt synlig. Hva så? Vel - den ekte Caniggia har ingen slike. - Jeg er så skuffet. Jeg er en beundrer av argentinsk fotball, og jeg ville se kampen og få autografer, sa en tilskuer ifølge Daily Mail etter kampen. Kampen endte til slutt 3-3, hvor Esteban Fuertes og Ruggeri scoret målene for Argentina. Petkovic, Beto og Souza satte inn Brasils scoringer.
Hva gjør man når en av showkampens store stjerner melder forfall i siste liten? Null problem. Det er jo bare å finne en som ligner.